**ממשלת ארה"ב מזמינה חברות ישראליות לכנס SelectUSA – תכנית פדרלית לתמיכה בעסקים המעוניינים להתרחב לארה"ב**

**SelectUSA Investment Summit**

**יתקיים בפעם השנייה בארצות-הברית במהלך 23-24 למרץ 2015**

SelectUSA הינה תוכנית פדרלית לתמיכה בעסקים מרחבי העולם המעוניינים להתרחב לארה"ב. התוכנית הוקמה ב-2011 על-ידי צו מנהלי נשיאותי ומנוהלת כחלק ממשרד המסחר של ארה"ב. ייחודה מצוי בהיותה התכנית הראשונה מסוגה המנוהלת ברמה הפדרלית. מטרתה הינה למשוך, לשמר ולהרחיב השקעות עסקיות בארצות הברית, באמצעות יצירת קשר ישיר בין גופים ברמת המדינה (STATE) לבין חברות זרות ובינלאומיות המחפשות להשקיע בארצות הברית.

הכנס הראשון אשר התקיים ב-2013, הוכתר כהצלחה לאחר שמשתתפים ממעל ל-60 מדינות ברחבי העולם הגיעו’ ונציגים ממרבית מדינות ארה"ב נפגשו עימם. את הכנס פתחו הנשיא אובמה ושרת המסחר האמריקנית, פני פריצקר, אשר ביקשו להדגיש את נכונותה של הממשלה לשלב בעלי עסקים ומשקיעים מחו"ל בכלכלה האמריקאית. בעקבות הצלחת הכנס הראשון וההיענות האדירה של חברות להירשם אליו, הוכפלו השנה מספר המקומות. עם זאת, עדיין מומלץ להירשם בהקדם.

מדוע האירוע ייחודי בהשוואה לאירועי נטוורקינג אחרים?

קיומו של הכנס ברמה הפדרלית מאפשר למשתתפים להיפגש עם נציגים ממגוון 50 המדינות בארה"ב, ללא מתן העדפה לאזור אחד על-פני השני. גישה זו מאפשרת למשתתפים להחשף ליתרונות ולהטבות שכל מדינה או רשות מציעה למשקיעים, וכך להחליט לגבי המיקום המתאים ביותר להרחבת העסק. חשוב לציין כי נציגי 50 המדינות מגיעים ממשרדים לפיתוח עסקי-כלכלי ובעלי ידע רחב לגבי אפשרויות ההשקעה במדינתם או אזורם.

בנוסף, נציגים מוושינגטון יספקו מידע ברמה הפדראלית לגבי כל הנוגע לתהליך הקמת עסק בארה"ב, ויזות, מיסוי, היבטים משפטיים, שיקולים לוגיסטיים, וכיוב'. חברות ימצאו כי התמיכה הפדרלית הניתנת ב- SelectUSA מסייעת בקיצור הליכים בירוקרטיים הכרוכים בהתרחבות חברה לארה"ב.

המשתתפים בכנס ייהנו מגישה ל:

* הרשמה מראש לפגישות אישיות דרך מערכת התאמה ממוחשבת.
* פאנל בהשתתפות מנכ"לים ואנשי ממשל בכירים, אשר ידונו במגמות שינוי בעולם ההשקעות של היום.
* סדנאות עבודה שיספקו מידע לגבי סוגיות כלכליות עכשוויות, הזדמנויות השקעה שונות, סוגי משאבים הקיימים בארה"ב ועוד.
* נציגים של ארגוני פיתוח כלכלי-עסקי (Economic Development Organizations or EDOs) ממדינות, מחוזות וערים שונות בארה"ב – אלו הם אנשי המפתח אשר מסייעים בהתרחבות העסק לארה"ב ומציעים תמריצי השקעות.

התשלום לכנס הוא (יחסית) סימלי, לאחר סינון ראשוני, החברות המתקבלות לכנס יוכלו לראות את רשימת נציגי המדינות, הערים, והאיזורים בארה"ב שנרשמו ולקבוע פגישות דרך מערכת ממוחשבת ללא עלות נוספת. מומלץ להירשם בהקדם, מספר המקומות מוגבל ל-2,500 משתתפים ובשנה שעברה אזלו המקומות במהרה.

***למידע נוסף בקרו באתר:***

<http://selectusasummit.com/index.php>

***להרשמה לכנס:***

<http://selectusasummit.com/registration/>